title: Komisjoni rakendusmäärus (EL) nr 4/2013, 4. jaanuar 2013 , millega kehtestatakse ajavahemikul 31. detsembrist 2012 kuni 1. jaanuarini 2013 Tuneesia tariifikvoodi raames oliiviõli kohta esitatud impordilitsentsitaotluste suhtes kohaldatav jaotuskoefitsient ja peatatakse 2013. aasta jaanuari impordilitsentside väljaandmine

text:
               5.1.2013

               ET

               Euroopa Liidu Teataja

               L 2/3

         KOMISJONI RAKENDUSMÄÄRUS (EL) nr 4/2013,
   4. jaanuar 2013,
   millega kehtestatakse ajavahemikul 31. detsembrist 2012 kuni 1. jaanuarini 2013 Tuneesia tariifikvoodi raames oliiviõli kohta esitatud impordilitsentsitaotluste suhtes kohaldatav jaotuskoefitsient ja peatatakse 2013. aasta jaanuari impordilitsentside väljaandmine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 31. augusti 2006. aasta määrust (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi, (2) eriti selle artikli 7 lõiget 2,
   ning arvestades järgmist:

               (1)

               Ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahelise assotsiatsiooni loomist käsitleva Euroopa – Vahemere piirkonna lepingu (3) protokolli nr 1 (4) artikli 3 lõigetega 1 ja 2 avatakse CN-koodide 1509 10 10 ja 1509 10 90 alla kuuluva täielikult Tuneesias toodetud ja sealt otse Euroopa Liitu transporditud töötlemata oliiviõli impordiks tollimaksu nullmääraga tariifikvoot igaks aastaks sätestatava piirkoguse ulatuses.

               (2)

               Komisjoni 20. detsembri 2006. aasta määruse (EÜ) nr 1918/2006 (millega avatakse ühenduse tariifikvoot Tuneesiast pärit oliiviõli kohta ja sätestatakse selle kvoodi haldamine) (5) artikli 2 lõikega 2 on ette nähtud impordilitsentside väljaandmise kuumäärad.

               (3)

               Vastavalt määruse (EÜ) nr 1918/2006 artikli 3 lõikele 1 on pädevatele ametiasutustele esitatud impordilitsentsitaotlused nende üldkoguste kohta, mis ei ületa kõnealuse määruse artikli 2 lõikega 2 kehtestatud jaanuari määra.

               (4)

               Asjaolusid arvestades peab komisjon määrama jaotuskoefitsiendi, mis võimaldaks litsentse väljastada võrdeliselt saadaolevate kogustega.

               (5)

               Kui jaanuari ülemmäär on saavutatud, ei tohi kõnealuse kuumäära piires enam ühtki impordilitsentsi välja anda.

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1918/2006 artikli 3 lõike 1 kohaselt ajavahemikul 31. detsembrist 2012 kuni 1. jaanuarini 2013 esitatud impordilitsentsitaotlused rahuldatakse 17,687732-protsendilise jaotuskoefitsiendi alusel.
   Impordilitsentside väljaandmine alates 7. jaanuarist 2013 taotletud kogustele peatatakse 2013. aasta jaanuari.
   Artikkel 2
   Käesolev määrus jõustub 5. jaanuaril 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. jaanuar 2013

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 238, 1.9.2006, lk 13.

      (3)  EÜT L 97, 30.3.1998, lk 57.

      (4)  EÜT L 97, 30.3.1998, lk 2.

      (5)  ELT L 365, 21.12.2006, lk 84.


title: Komisjoni rakendusmäärus (EL) nr 669/2014, 18. juuni 2014 , milles käsitletakse loa andmist kaltsium-D-pantotenaadi ja kaltsium-D-pantenooli kasutamiseks kõikide loomaliikide söödalisandina  EMPs kohaldatav tekst

text:
               19.6.2014

               ET

               Euroopa Liidu Teataja

               L 179/62

         KOMISJONI RAKENDUSMÄÄRUS (EL) nr 669/2014,
   18. juuni 2014,
   milles käsitletakse loa andmist kaltsium-D-pantotenaadi ja kaltsium-D-pantenooli kasutamiseks kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.

               (2)

               Direktiiviga 70/524/EMÜ anti tähtajatu luba kaltsium-D-pantotenaadi ja -D-pantenooli kasutamiseks kõikide loomaliikide söödalisandina rühmas „vitamiinid, provitamiinid ja samalaadse toimega keemiliselt täpselt määratletud ained”. Vastavalt määruse (EÜ) nr 1831/2003 artikli 10 lõikele 1 kanti need söödalisandid seejärel ühenduse söödalisandite registrisse kui olemasolevad tooted.

               (3)

               Kooskõlas määruse (EÜ) nr 1831/2003 artikli 10 lõikega 2 ja koostoimes artikliga 7 on esitatud kaks taotlust kaltsium-D-pantotenaadi ja -D-pantenooli uuesti hindamiseks kõikide loomaliikide söödalisandina ning kooskõlas kõnealuse määruse artikliga 7 loa tingimuste muutmiseks seoses nende kasutamisega joogivee kaudu. Taotlejad taotlesid kõnealuste söödalisandite liigitamist söödalisandite kategooriasse „toitainelised lisandid”. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (4)

               Euroopa Toiduohutusamet (edaspidi „toiduohutusamet”) otsustas oma 11. oktoobri 2011. aasta arvamustes, (3) et kavandatud tingimuste juures ei mõju kaltsium-D-pantotenaat ja -D-pantenool kahjulikult loomade ja inimeste tervisele ega keskkonnale. Euroopa Toiduohutusamet leidis ka, et kaltsiumi D-pantotenaati ja -D-pantenooli peetakse tõhusateks pantoteenhappe allikateks ning et kasutajatel ei teki probleeme ohutusega, tingimusel et võetakse asjakohased kaitsemeetmed. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödalisandi analüüsimeetodi kohta söödas.

               (5)

               Kaltsiumi D-pantotenaati ja -D-pantenool hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuste ainete kasutamiseks käesoleva määruse lisas esitatud viisil.

               (6)

               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, mille jooksul võib ära kasutada olemasolevad lisaainete, eelsegude ja segasööda varud, mis sisaldavad kõnealuseid valmistisi, mille kasutamine on lubatud direktiiviga 70/524/EMÜ.

               (7)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud aineid, mis kuuluvad söödalisandite kategooriasse „toitainelised lisandid” ja funktsionaalrühma „vitamiinid, provitamiinid ja samalaadse mõjuga keemiliselt täpselt määratletud ained”, lubatakse kasutada söödalisanditena loomasöötades vastavalt kõnealuses lisas esitatud tingimustele.
   Artikkel 2
   Lisas nimetatud aineid ja neid aineid sisaldavat sööta, mis on toodetud ja märgistatud enne 9. jaanuari 2015 kooskõlas enne 9. juulit 2014 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuni 2014

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  EÜT L 270, 14.12.1970, lk 1.

      (3)  EFSA Journal (2011); 9(11):2409, ja EFSA Journal 2011; 9(11):2410.

      LISA

                  Sööda-lisandi identifit-seerimis-number

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Looma-liik või -kategooria

                  Maksi-maalne vanus

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  mg/kg täissöödas, mille niiskusesisaldus on 12 %, või mg/l vees

                  Kategooria: toitainelised lisandid. Funktsionaalrühm: vitamiinid, provitamiinid ja samalaadse toimega keemiliselt täpselt määratletud ained

                  3a841

                  —

                  Kaltsium-D-pantotenaat

                     Söödalisandi koostis

                  Kaltsium-D-pantotenaat

                     Toimeaine kirjeldus

                  Kaltsium-D-pantotenaat
                  Ca[C9H16NO5]2

                  CASi nr: 137-08-6
                  Kaltsium-D-pantotenaat tahkel kujul, toodetud keemilise sünteesi teel.
                  Puhtuse kriteeriumid:

                              1.

                              Vähemalt 98 % (kuivas aines)

                              2.

                              Maksimaalselt 0,5 % 3-aminopropioonhapet

                     Analüüsimeetod
                      (1)

                              —

                              Kaltsium-D-pantotenaadi sisalduse määramiseks söödalisandis: potentsiomeetriline tiitrimine perkloorhappe abil ja kindlakstegemine eripöörangu abil (Euroopa farmakopöa monograafia 0470).

                              —

                              Kaltsium-D-pantotenaadi sisalduse määramiseks eelsegudes ja söödas: pöördfaasiline kõrgefektiivne vedelikkromatograafia ühendatult ühekordse kvadrupool-mass-selektiivse detektoriga (RP-HPLC-MS).

                  Kõik loomaliigid.

                  —

                  —

                  —

                              1.

                              Võib lisada ka joogiveele.

                              2.

                              Söödalisandi ja eelsegu kasutamisjuhistes tuleb märkida säilitus- ja stabiilsustingimused.

                              3.

                              Ohutus: käitlemisel kasutada respiraatorit, kaitseprille ja kaitsekindaid.

                  19. juuni 2024

                  3a842

                  —

                  D-pantenool

                     Söödalisandi koostis

                  D-pantenool

                     Toimeaine kirjeldus

                  D-pantenool
                  C9H19NO4

                  CASi nr: 81-13-0
                  D-pantenool vedelal kujul, toodetud keemilise sünteesi teel.
                  Puhtuse kriteeriumid:

                              1.

                              Vähemalt 98 % veevabast massist (vesi < 1 %)

                              2.

                              Maksimaalselt 0,5 % 3-aminopropanooli

                     Analüüsimeetod
                      (1)

                              —

                              D-pantenooli sisalduse määramiseks söödalisandis: tiitrimine perkloorhappe ja kaaliumvesinikftalaadiga ning kindlakstegemine eripöörangu ja infrapuna spektroskoopia abil (Euroopa farmakopöa monograafia 0761).

                              —

                              D-pantenooli sisalduse määramiseks vees: pöördfaasiline kõrgefektiivne vedelikkromatograafia ühendatult UV-detektoriga (RP-HPLC).

                  Kõik loomaliigid

                  —

                  —

                              1.

                              Kasutada ainult joogivees.

                              2.

                              Söödalisandi kasutamisjuhistes märkida säilitustingimused.

                              3.

                              Ohutus: käitlemisel kasutada respiraatorit, kaitseprille ja kaitsekindaid.

                  19. juuni 2024

         (1)  Analüüsimeetodite andmed on kättesaadavad referentlabori veebilehel aadressil http://irmm.jrc.ec.europa.eu/EURLs/EURL_feed_additives/Pages/index.aspx


title: Komisjoni rakendusmäärus (EL) nr 717/2012, 6. august 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               7.8.2012

               ET

               Euroopa Liidu Teataja

               L 210/8

         KOMISJONI RAKENDUSMÄÄRUS (EL) nr 717/2012,
   6. august 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  TR

                  54,5

                  XS

                  32,3

                  ZZ

                  43,4

                  0707 00 05

                  TR

                  100,7

                  ZZ

                  100,7

                  0709 93 10

                  TR

                  104,3

                  ZZ

                  104,3

                  0805 50 10

                  AR

                  96,8

                  UY

                  90,7

                  ZA

                  95,8

                  ZZ

                  94,4

                  0806 10 10

                  CL

                  226,1

                  EG

                  218,7

                  IL

                  138,6

                  MA

                  158,7

                  MX

                  185,5

                  TN

                  203,8

                  TR

                  145,9

                  ZZ

                  182,5

                  0808 10 80

                  AR

                  164,4

                  BR

                  92,8

                  CL

                  126,4

                  NZ

                  125,0

                  US

                  165,5

                  ZA

                  103,6

                  ZZ

                  129,6

                  0808 30 90

                  AR

                  200,3

                  CL

                  132,4

                  ZA

                  114,5

                  ZZ

                  149,1

                  0809 29 00

                  CA

                  627,1

                  TR

                  424,2

                  ZZ

                  525,7

                  0809 30

                  TR

                  165,5

                  ZZ

                  165,5

                  0809 40 05

                  BA

                  62,7

                  IL

                  69,8

                  MK

                  70,3

                  ZZ

                  67,6

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2015/2083, 18. november 2015, milles käsitletakse Tanacetum vulgare L. põhiainena heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst)

text:
               19.11.2015

               ET

               Euroopa Liidu Teataja

               L 302/87

         KOMISJONI RAKENDUSMÄÄRUS (EL) 2015/2083,
   18. november 2015,
   milles käsitletakse Tanacetum vulgare L. põhiainena heaks kiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes kõnealuse määruse artikli 13 lõikega 2,
   ning arvestades järgmist:

               (1)

               Komisjon sai 26. aprillil 2013 asutuselt Institut Technique de l'Agriculture Biologique (ITAB) määruse (EÜ) nr 1107/2009 artikli 23 lõike 3 kohase taotluse Tanacetum vulgare L. põhiainena heaks kiitmiseks. Taotlusele oli lisatud artikli 23 lõike 3 teises lõigus nõutud teave.

               (2)

               Komisjon palus Euroopa Toiduohutusametilt (edaspidi „amet”) teaduslikku abi. Amet esitas 30. septembril 2014 komisjonile kõnealuse aine kohta tehnilise aruande (2). Komisjon esitas 20. märtsil 2015 alalisele taime-, looma-, toidu- ja söödakomiteele läbivaatamisaruande (3) ja käesoleva määruse eelnõu Tanacetum vulgare L. heaks kiitmata jätmise kohta.

               (3)

               Taotleja esitatud dokumentidest ilmneb, et Tanacetum vulgare L. ei vasta Euroopa Parlamendi ja nõukogu määruse (EÜ) nr 178/2002 (4) artiklis 2 määratletud mõiste „toit” kriteeriumidele.

               (4)

               Ameti tehnilises aruandes toodi välja kampri, tujoonide ja 1,8-tsineooliga kokku puutumisega seotud konkreetsed probleemid, mille tõttu ei olnud võimalik käitlejatele, töötajatele, kõrvalistele isikutele, tarbijatele ja muudele kui sihtorganismidele avalduva ohu hindamist lõpule viia.

               (5)

               Komisjon palus taotlejal esitada ameti tehnilise aruande ja esialgse läbivaatamisaruande kohta oma märkused. Taotleja esitas oma märkused ja neid on põhjalikult kaalutud.

               (6)

               Vaatamata taotleja esitatud väidetele ei saa kõnealuse ainega seotud probleeme siiski lahendatuks lugeda.

               (7)

               Nagu on märgitud komisjoni läbivaatamisaruandes, ei ole seega tõendatud, et määruse (EÜ) nr 1107/2009 artiklis 23 sätestatud nõuded on täidetud. Seepärast on asjakohane jätta Tanacetum vulgare L. põhiainena heaks kiitmata.

               (8)

               Käesoleva määrusega ei piirata õigust esitada vastavalt määruse (EÜ) nr 1107/2009 artikli 23 lõikele 3 Tanacetum vulgare L. põhiainena heaks kiitmiseks uus taotlus.

               (9)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Põhiainena heaks kiitmata jätmine
   Aine Tanacetum vulgare L. jäetakse põhiainena heaks kiitmata.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2015

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Outcome of the consultation with Member States and EFSA on the basic substance application for Tanacetum vulgare for use in plant protection as repellent on orchards, vineyards, vegetables and ornamentals („Liikmesriikide ja Euroopa Toiduohutusametiga peetud konsultatsioonide tulemused seoses Tanacetum vulgare põhiainena heaks kiitmise taotlusega, mis hõlmab selle kasutamist repellendina viljapuuaedades ja viinamarjaistandustes ning köögiviljade ja ilutaimede puhul”). Euroopa Toiduohutusameti toetav väljaanne 2014:EN-666, 35 lk.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Euroopa Parlamendi ja nõukogu määrus (EÜ) nr 178/2002, 28. jaanuar 2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).